شەفەق نیوز/ وەڕیەوبەرایەتی هاتوچوو لە ئیدارەی گەرمیان لە هەرێم کوردستان، ئمڕوو پەنجشەممە، راگەیان توومارکردن دوو رووداو دڵتەزن وەماوەی کەمتر لە ١٢ ساعەت بۊینە هووکار کوشیان رووژنامەوانییگ و زەخمداری کەسەیلیگ تر.
وەڕیەوبەرایەتیەگە لە بەیاننامەیگ رەسیە ئاژانس شەفەق نیوز وت: وەماوەی کەمتر لە ١٢ ساعەت،  دوو رووداو هاتوچوو دڵتەزن لە گەرمیان توومار کریا، یەکەمەگە لەبان ری کەلار و دەربەندیخان بۊیە هووکار کوشیان رووژنامەوانییگ خەڵک گەرمیان،  و زەخمداری رانندەی ئەو ماشینەگە.
و دیاری کرد ک رووداوە دۊیەمەگە لەبان ری کەلار و حەسیرە بۊی، ک ماشین تەکسی مارکەی نیسان لەدەس رانندەگە دەرچگ، و بۊیە هووکار زەخمداری دوو کەس.
